Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Türgi ja Iisrael teatavad peagi suhete normaliseerimislepingust,
mis lõpetab 6-aastase diplomaatilise kriisi.
Euroopa Nõukogu president:
EL lubab Iisraelile ja palestiinlastele pretsedenditu majanduspaketi,
kui pooled Prantsuse algatusega nõustuvad.
Pärast autopommirünnakut, mis nõudis kuue Jordaania sõduri elu,
sulges Jordaania piiri Süüriaga ja peatas põgenikevoolu riiki.
Türgi ja Iisrael teatavad järgmise nädala alguses
lepingust suhete normaliseerimiseks,
mis lõpetab 6-aastase diplomaatilise kriisi.
Kõnelustega tuttav allikas ütles TV7-le,
et lepingust teatakse 26. juunil.
Kuid kestnud intensiivsed kõnelused viisid kompromissini,
kus Jeruusalemm nõustus osalise Gaza blokaadi kaotamisega.
Varasem strateegiline liit Iisraeli ja NATO liikme Türgi vahel
muutus vähetähtsaks pärast mitmeid provokatiivseid sündmusi,
olulisimaks neist intsident flotilliga,
millega Türgi aktivistid püüdsid Gaza blokaadi murda.
Iisraeli mereväelased tungisid laevale, mis lõppes 10 türklase surma
ja vigastustega kümnetele teistele.
Kui Iisrael president Obama vahendusel intsidendi eest vabandas
ja lubas peredele kompensatsiooni,
järgnesid kõnelused suhete normaliseerimiseks.
Lepingu detaile pole veel avaldatud, kuid oodatakse,
et Iisrael leevendab märgatavalt oma blokaadi Gaza üle.
Kõnelusi juhtivad diplomaadid,
Türgi Välisministeeriumi ametnik Feridun Sinirlioglu
ja Iisraeli Türgi suhete erivolinik Joseph Ciechanover
kohtuvad viimast korda pühapäeval.
Seejärel määratakse kuupäev juulis lepingu allkirjastamiseks,
mis viib suursaadikute naasmiseni saatkondadesse
ja suhete täieliku taastamiseni.
Pärast EL toetust Prantsuse rahualgatusele,
mille Iisrael juba eos tagasi lükkas, kohtus Iisraeli president Rivlin
Brüsselis Euroopa Nõukogu presidendi Donald Tuskiga,
kelle sõnul EL eraldab Iisraelile ja palestiinlastele
pretsedenditu majanduspaketi, kui nad Prantsuse algatusega nõustuvad.
Kestev rahu regioonis jääb EL jaoks oluliseks prioriteediks.
Jätkame tööd pooltega ja koordineerimist Lähis-Ida Kvartetiga
kahe riigi lahenduse toetuseks.
EL on valmis toetama rahulepingut
pretsedenditu abi- ja toetuspaketiga
nii Iisraelile kui tulevasele Palestiina riigile.
Tuski avaldus majandusabi kohta, kui Iisrael Prantsuse algatust toetab,
järgnes EL selle nädala avaldusele, kus EL välisministrid
sidusid Prantsuse algatuse EL pakkumisega 2013. a detsembrist
anda Iisraelile erisoodustuspartneri staatus
vastutasuks rahulepingu eest palestiinlastega,
mis hõlmas majandus- ja poliitilisi soodustusi läbirääkimiste eest.
Esmaspäeval esimesele riigivisiidile Brüsselisse saabunud president Rivlin
kordas Iisraeli rahusoovi ja rõhutas,
et rahu edendamine Lähis-Idas on juudiriigi oluline huvi.
Rivlin ja Tusk, kes keskendusid peamiselt
Iisraeli ja palestiinlaste kõneluste jätkamise tähtsusele,
arutasid ka olukorda Süürias ja Liibanonis
ning ISISest inspireeritud terrorirünnakuid maailmas.
Rivlin pakkus EL-ile abi terroriohtudega võitlemisel.
EL ja Iisrael on tugevad partnerid.
Meil on mitmeid ühiseid väärtusi
ja mitmes valdkonnas käib tihe koostöö.
Koos oleme ehitanud arenenuimad suhted,
mis EL-il regioonis on.
Tervitan ka Iisraeli pakkumist
süvendada koostööd terrorismivastase võitluse alal,
sh meie vastava dialoogi jätkamist aasta teisel poolel.
President Rivlini visiit Brüsselisse toimus julgeolekuohu varjus.
Võimud vahistasid pealinna kaubanduskeskuse lähedal mehe,
keda kahtlustati pommivöö kandmises.
Belgia julgeolekujõud on olnud kõrges valmisolekus
pärast kolme kuu eest Brüsselis toimunud rünnakuid,
kus hukkus 32 inimest.
President Rivlini delegatsiooni avalduse järgi
olid nad kahtlusaluse vahistamise ajal Antwerpeni hotellis
ning president sai koos meeskonnaga toimuva kohta julgeolekuraporti.
Iisraeli ametnikud avaldasid muret Lähis-Ida Rahukvarteti
(USA, Venemaa, EL ja ÜRO) peatse raporti üle.
Peaminister Netanyahu, kes on hetkel ka välisministri rollis,
olevat püüdnud raportit,
mis eeldatavasti Iisraeli ja selle poliitikat karmilt kritiseerib,
viimasel hetkel leevendada.
Raport võib seada Iisraeli rahvusvahelisel areenil
veidrasse ja problemaatilisse positsiooni
ning Iisrael kardab, et see on vaid algus sündmustele ÜROs,
kus Julgeolekunõukogu võib ulatuslikumaid samme teha.
Netanyahu teeb pühapäeval lühivisiidi Rooma,
kus ta kohtub USA välisministri Kerry ja ÜRO välispoliitikajuhi Mogheriniga,
et muuhulgas leevendada ka raporti järeldusi Iisraeli kohta.
Jordaania meediaminister teatas,
et Hašimiidi Kuningriik sulgeb pärast eilset autopommirünnakut,
mis nõudis kuue Jordaania sõduri elu, piiri Süüriaga.
Teeme koheseid samme.
Esmalt sulgeme piiripunkti ala, kus intsident toimus
ja peame seda sõjaväetsooniks, suletud militaartsooniks.
Samuti ei ehita ega arenda me olemasolevaid põgenikelaagreid.
Kutsume rahvusvahelist üldsust mõistma meie meetmeid
ja vajadust nende tegemiseks, et säilitada julgeolek ja stabiilsus.
Sellised rünnakud võivad tabada kõiki riike.
Piirkond on väga lähedal ja väike.
Lisaks kasutas rünnanud terrorist väikest humanitaarala,
mida kasutatakse humanitaarabi saatmiseks
inimestele teisel pool piiri.
Ta kasutas seda,
et sõita autoga kiiresti meie sõduriteni ja auto õhku lasta.
Käik sulgeb Jordaania viimase sissepääsu Süüria põgenikele.
Piirkonnas on olnud demilitariseeritud tsoon,
mis ei lasknud põgenikke Jordaaniasse,
kuid abirühmitused said neile seal abi osutada.
Kasvav ebaametlik põgenikelaager Süüria poolel
majutab kümneid tuhandeid Süüria sõja eest põgenejaid.
Julgeolekuametnikud on aga üha murelikumad seoses faktiga,
et islamirühmitused, sh ISIS,
kasutasid põgenikevoolu Jordaaniasse infiltreerumiseks.
Kuningas Abdullah avalduse järgi tabab raudne rusikas igaüht,
kes ründab või püüab kahjustada Jordaania julgeolekut ja ühtsust,
ning armee lubas jätkata võitlust
terroristide ja nende mustade mõtetega.
Kuigi rünnak lähtus Süüriast, ISISe kontrollitud alalt,
pole ükski rühmitus selle eest vastutust võtnud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri